Vanilla Ninja

Vanilla Ninja on 2002. aastal Sven Lõhmuse loodud Eesti ansambel.

Ansambel on lisaks Eestile olnud populaarne ka Saksamaal ja Šveitsis. 2005. aasta Eurovisiooni lauluvõistlusel esindas Vanilla Ninja Šveitsi lauluga "Cool Vibes". 

2026. aastal võitis Vanilla Ninja Eesti Laulu ning esindab Eestit Viinis toimuval Eurovisiooni lauluvõistlusel.

Ajalugu
Ansambel sai alguse 2002. aastal, mil Sven Lõhmus lisas juba varem casting'u teel leitud lauljatele Piretile ja Katrinile Eesti Eurovisiooni eelvoorus silma jäänud lauljatari Maarja ja tema kooliõe, konkursil Fizz Superstar osalenud Lenna. Kollektiivi muusikastiiliks sai pop-rokk.

Esimene lugu oli plaadifirma TopTen poolt välja antud "Nagu rockstaar", millele valmis ka muusikavideo, aga mis eriti edukaks ei osutunud. Paremini hakkas minema 2003. aastal, kui ansambel osales Eesti Eurovisiooni eelvoorus lauluga "Club Kung Fu", mis valiti ka publiku lemmikuks. Seejärel andis ansambel välja esikalbumi "Vanilla Ninja" ja hakkas andma kontserte üle Eesti.

2003. aasta sügisel hakkas Vanilla Ninja tegutsema Saksamaa muusikaturul. Produtsent David Brandese käe all ja koostöös plaadifirmaga Bros Music anti välja esimene rahvusvaheline singel "Tough Enough", mis osutus vägagi edukaks. Sellele järgnesid veel mitu edukat singlit, kuni lõpuks aasta 2004 suvel anti välja plaat "Traces of Sadness". Plaati esitleti kontserditurneedel tervel Saksamaal. Plaat oli edukas ja pälvis mitu kuldplaadi auhinda.

Juunis 2004 lahkus solist Maarja ansamblist lapseootuse tõttu. Mõnda aega esinesid Vanilla Ninja tüdrukud kolmekesi, kuid varsti leiti neljandaks liikmeks Triinu Kivilaan.

Järgnes mitu singlit ning 2005. aasta kevadel ilmus Vanilla Ninjal kolmas plaat "Blue Tattoo".

2005. aasta Eurovisioonil esindas Vanilla Ninja Šveitsi lauluga "Cool Vibes", millega sai finaalis 128 punktiga 8. koha.

pisi|right|Vanilla Ninja 2005. aastal. Vasakult: Triinu Kivilaan, Piret Järvis, Lenna Kuurmaa ja Katrin Siska

Pärast mitut skandaali Bros Musicu ja David Brandesega otsustas Vanilla Ninja neist 2005. aasta sügisel lahku lüüa. Tüdrukute uueks plaadifirmaks sai EMI Capitol ja uueks mänedžeriks Christoph Heiblig.

2005. aasta 10. detsembril andis Vanilla Ninja kontserdi Tallinnas Saku Suurhallis, millele järgnes uudis, et ansambli noorim liige Triinu plaanib alustada soolokarjääri ja lahkub bändist.

Piret Järvis, Katrin Siska ja Lenna Kuurmaa jätkasid musitseerimist kolmekesi. 2006. aastal ilmusid singlid "Dangerzone" ja "Rockstarz" ja uus album "Love Is War". 9. juulil 2006 andis ansambel kontserdi Tallinnas Õllesummeril.

2006. aasta sügisel esines Vanilla Ninja Riias P!nki soojendusbändina. 10. detsembril 2006 oli neil Club Hollywoodis kontsert.

Raadio 2 Aastahitt 2006-l laulis Lenna Unistuste Bändiga (koosseisus Elmar Liitmaa, Kallervo Karu, Raul Vaigla, DJ Critical ja Lenna Kuurmaa) Justin Timberlake'i lugu "Sexyback". 

7. märtsil 2007 oli Vanilla Ninja autogrammitund Starshopis.

2008. aasta novembris saavutas ansambel Vanilla Ninja Saksamaa juhtiva muusikakanali VIVA edetabelis "TOP 100 kõige kaunimat staari läbi aegade" 12. koha.

2026. aastal osales ansambel looga "Too Epic To Be True" Eesti laul 2026. ning pääses 2026. eurovisioonile.

Liikmed
Koosseis
Lenna Kuurmaa – vokaal, soolokitarr
Piret Järvis – rütmikitarr, vokaal
Kerli Kivilaan

Endised liikmed
Maarja Kivi – vokaal, basskitarr (lahkus juunis 2004)
Katrin Siska – klahvpillid, vokaal (lahkus 2022)
Triinu Kivilaan – basskitarr, vokaal (lahkus 2022)

Diskograafia
Albumid

2003 – "Vanilla Ninja"
2004 – "Traces of Sadness"
2004 – "Traces of Sadness: Limited edition" (sisaldab ka videoid)
2004 – "Traces of Sadness: live in Estonia
2005 – "Blue Tattoo"
2005 – "Best Of"
2005 – "Silent Emotions"
2005 – "Blue Tattoo" (Limited Edition)
2006 – "Love Is War"
2006 – "Love Is War" (Jaapani väljaanne)
2021 – "Encore"

Singlid

 Aasta Pealkiri Album Kõrgeim koht Eesti Saksamaa Austria Šveits Soome Poola Euroopa2003"Club Kung Fu""Vanilla Ninja"–95––––2003"Tough Enough""Traces of Sadness"1131652114522004"Don't Go Too Fast""Traces of Sadness"12321––16832004"Liar""Traces of Sadness"4232243––762004"When the Indians Cry""Traces of Sadness"18727–4352004"Blue Tattoo" / "Kauge kuu""Blue Tattoo"–91222–262005"I Know""Blue Tattoo"32131727–2452005"I Know (Unplugged)""Blue Tattoo"2005"Cool Vibes""Blue Tattoo"3425817––912005"Megamix""Best Of"–79–66–––2005"Silent Emotions" (Jaapan)"Best Of"–––––––2006"Dangerzone""Love Is War"3212218–11022006"Single Collection" (singlite kogumik)2006"Rockstarz""Love Is War"186–––8–2007"Birds of Peace" (Eesti eurolaulu valimisel osalenud laul)–3––––––2007"Insane in Vain" (ainult Eesti raadiojaamades)"Love Is War"18––––––2008"Crashing Through The Doors"–3––––––2021"Gotta Get It Right""Encore"–––––––2021"No Regrets""Encore"–––––––2021"The Reason is You""Encore"–––––––2021"Incredible""Encore"–––––––2021"Driving Through The Night""Encore"–––––––2021"Waterfalls""Encore"–––––––2022"Encore '22"––––––––2024"Sting of a Scorpion"––––––––  Esikohalaule4000010  Esikümnelaule9210030

Videod
2005 – "Best Of: The Video Collection"

 Fänniklubid ja -tooted 
Ansamblil on mitu fänniklubi. Näiteks VN-LINN, The International Vanilla Ninja Fanclub sai alguse 14. septembril 2006. Fänniklubil oli 2006. aasta lõpu seisuga rohkem kui 300 liiget 43 maalt.

Alates 2003. aastast toodab Balbiino Vanilla Ninja vanillijäätist. Ettevõtte andmetel on see juba aastaid Balbiino kõige populaarsem toode – ainuüksi Eestis ostetakse aastas üle 2 miljoni Vanilla Ninja vanillijäätise.Vanilla Ninja vanillijäätise juubeliaasta algas heategevusega Pressiteade Eesti Toiduainetööstuse Liidu kodulehel. 11.10.2023.

Viited

 Välislingid 



Kategooria:Eesti ansamblid
Kategooria:Eesti rock-ansamblid
Kategooria:Eurovisioonil osalejad‎